अवैध पिस्तौल के साथ दो गिरफ्तार
रोहतक| सदरथाना पुलिस ने दो लोगों को अवैध पिस्तौल के साथ गिरफ्तार किया है। आरोपियों के खिलाफ शस्त्र अधिनियम के तहत केस दर्ज कर लिया है। दोनों को शनिवार सुबह अदालत में पेश किया जाएगा। पुलिस के मुताबिक, खेड़ी साध निवासी अजय को जींद रोड से काबू किया है। पुलिस ने गश्त के दौरान यह संदिग्ध हालत में घूमता मिला। तलाशी के दौरान एक देसी पिस्तौल 32 बाेर बरामद हुआ है। वहीं, नई दिल्ली झाड़ौदा निवासी प्रदीप को गिरफ्तार किया है। इसके बारे में गुप्त सूचना मिली थी। भालौठ पुल के पास संदिग्ध हालत में मिले इस आरोपी के पास से एक पिस्तौल दो जिंदा कारतूस बरामद हुए हैं। पुलिस दोनों से पूछताछ कर रही है।
hin_Deva hin_Deva